CELEX: C2007/095/95
Language: sk
Date: 2007-04-28 00:00:00
Title: Vec T-57/07: Žaloba podaná 26. februára 2007 – E.ON Ruhrgas a E.ON Földgáz Trade/Komisia

28.4.2007   
            
            
               SK
            
            
               Úradný vestník Európskej únie
            
            
               C 95/47
            
         Žaloba podaná 26. februára 2007 – E.ON Ruhrgas a E.ON Földgáz Trade/Komisia
   (Vec T-57/07)
   (2007/C 95/95)
   Jazyk konania: angličtina
   Účastníci konania
   
      Žalobkyne: E.ON Ruhrgas International AG (Essen, Nemecko) a E.ON Földgáz Trade Zrt. (Budapešť, Maďarsko) (v zastúpení: G. Wiedemann a T. Lübbig, advokáti)
   
      Žalovaná: Komisia Európskych spoločenstiev
   Návrhy žalobkýň
   
               —
            
            
               zrušiť štvrtý odsek na spodku prvej strany rozhodnutia Komisie (dokument č. 30783) z 19. decembra 2006, určený E.ON Ruhrgas International AG vo veci M.3696 – E.ON/MOL a zrušiť rozhodnutie Komisie (dokument č. 924) zo 16. januára 2007 tiež určený E.ON Ruhrgas International AG vo veci M.3696 – E.ON/MOL,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Rozhodnutím z 21. decembra 2006 Komisia vyhlásila pod podmienkou, že žalobkyňa splní určité podmienky a povinnosti, nadobudnutie dvoch maďarských plynárenských spoločností žalobkyňou E.ON Ruhrgas International AG za zlučiteľné so spoločným trhom a s vykonávaním Dohody o EHP.
   Ako jednu z povinností, žalobkyňa E.ON Ruhrgas International AG sa zaviazala implementovať program uvoľňovania plynu na maďarský trh. Počiatočná aukčná cena mala byť 95 % váženej priemernej ceny plynu s podmienkou, že celková strata žalobcu, ktorá môže vzniknúť v dôsledku toho, že koncová aukčná cena by bola určená pod úrovňou váženej priemernej ceny plynu, neprekročí 26 miliónov eur.
   V napadnutých listoch Komisia uviedla, že straty žalobkýň v tejto aukcii budú vyrovnané ziskami žalobkýň v ďalších aukciách. Žalobkyne proti tomu namietali a sú toho názoru, že straty vznikajúce z aukcií uvoľňovania plynu netreba vyrovnávať možnými ziskami z budúcich aukcií.
   Na podporu žaloby žalobkyne uvádzajú dva dôvody.
   Po prvé, žalobkyne uvádzajú, že Komisia nemá žiadny právny základ na to, aby mohla zvyšovať finančnú záťaž a tak v dôsledku toho meniť právne povinnosti vyplývajúce z jej rozhodnutia z 21. decembra 2005.
   Po druhé žalobkyne uvádzajú, že Rokovací poriadok Komisie (1) bol porušený v tom, že všetci členovia Komisie nerozhodovali o obsahu týchto dvoch napadnutých listov, a ani právomoc nebola riadne delegovaná na generálnych riaditeľov podľa článku 14 tohto poriadku.
   
      (1)  Ú. v. ES L 308, 2000, s. 26; Mim. vyd. 01/003, s. 213, v znení zmien a doplnení.